**Opis predmetu zákazky - Elektrina**

Predmetom zákazky je zabezpečenie dodávky elektriny a distribúcie elektriny do **1** **odberného miesta** podľa konkrétnych potrieb verejného obstarávateľa, v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku počas obdobia od **01.01.2024 – 31.12.2024**.

Predpokladaný objem odobratej elektriny je **9 MWh**.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberného miesta odberateľa vrátane prevzatia zodpovednosti za odchýlky voči zúčtovateľovi odchýlok za odberné miesto odberateľa za podmienok stanovených v Zmluve.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí službu elektronického portálu zriadenú pre verejného obstarávateľa. Prostredníctvom služby elektronického portálu môže používateľ využívať informácie o svojom odbernom mieste a histórii spotreby.

Poskytovateľ zabezpečí individuálnu starostlivosť a bezplatné poradenstvo pre verejného obstarávateľa zamerané na znižovanie spotreby elektriny.

Poskytovateľ zabezpečí individuálnu starostlivosť a obsluhu pre odberné miesto zahrňujúcu aj odbornú podporu pri pripájaní nových odberných miest Objednávateľa.

Odberné miesto:                      Študijno-konzultačné a rekreačné stredisko DataCentra „Vila Pionier“, 059 60 Tatranská Lomnica č. 162 (ďalej len „OM“)

č. OM: 4600295012

EIC kód: 24ZVS00000762013

Začiatok plnenia:                     01. 01. 2024 00:00 hod.

Koniec plnenia: 31. 12. 2024 24:00 hod.

Predpokladané množstvo odberu

elektrickej energie za r. 2024

v jednotarife : 9 MWh

Hlavný istič/ počet fáz (A): 25/ 3

Vyúčtovacie obdobie: mesačne

Napäťová úroveň: NN

Typ merania: priame

DataCentrum nie je oslobodené od spotrebnej dane.

DataCentrum nakupuje elektrinu výlučne pre vlastnú spotrebu.

**Platobné podmienky:**

- 30 dňová splatnosť vyúčtovacej faktúry za združenú dodávku elektrickej energie,

- OM s mesačným odpočtovým cyklom, vyúčtovanie a fakturácia na základe odpočtu skutočného odberu,

- **dodávateľ bude účtovať dohodnutú pevnú (fixnú) cenu za dodávku elektrickej energie bez sankcií za nedočerpané, resp. prekročené množstvo - viď štruktúra ceny v bode 1 písm. a) počas celého zmluvného obdobia od 01. 01. 2024 do 31. 12. 2024,**

- dodávateľ bude účtovať cenu za distribúciu elektrickej energie, alebo akékoľvek poplatky, odvody alebo platby v súlade s platnými cenovými rozhodnutiami ÚRSO a príslušnými všeobecne záväznými právnymi predpismi (vrátane všeobecne záväzných predpisov v oblasti daní),

- dodávateľ bude účtovať ostatné služby súvisiace s distribúciou elektrickej energie podľa platného cenníka služieb distribúcie príslušného PDS,

- ak dôjde k zmene regulovaných cien na základe zmeny cenového rozhodnutia ÚRSO počas zmluvného obdobia, dodávateľ je oprávnený účtovať ceny v súlade s podmienkami príslušného nového cenového rozhodnutia ÚRSO,

- dodávateľ je oprávnený v prípade zmeny cenníka služieb distribúcie príslušného PDS upraviť fakturovanie ceny za tieto služby v súlade so zmenou tohto cenníka;

**Ostatné podmienky:**

- **zmluva o združenej dodávke elektrickej energie bude uzatvorená na dobu určitú od 01. 01. 2024 do 31. 12. 2024,**

- dodanie elektrickej energie do OM v predpokladanom dohodnutom množstve, kvalite a čase,

- zabezpečiť pre objednávateľa prepravu elektrickej energie, distribúciu elektrickej energie, regulované distribučné služby od príslušného PDS, ku ktorej je OM objednávateľa pripojené a ostatné distribučné služby,

- bez prirážky za nedodržanie zmluvných množstiev odberu elektrickej energie,

- spoľahlivosť dodávky, referencie na trhu,

- elektronické doručovanie faktúr za dodávku elektriny/ preddavkov na odber elektriny na adresu určenú verejným obstarávateľom,

- sledovanie spotreby elektrickej energie elektronickou formou,

- pridelenie kontaktnej osoby;

**Cenová ponuka musí obsahovať:**

1.      cenový návrh uchádzača musí byť v štruktúre:

a) cena za 1 MWh spotrebovanej elektrickej energie bez DPH (zahŕňa v sebe náklady na obstaranie elektrickej energie, prevzatie zodpovednosti za odchýlku za OM voči zúčtovateľovi odchýlok, ako aj ovplyvniteľné náklady na dodávku elektrickej energie a obchodnú činnosť dodávateľa),

b) spotrebná daň za 1 MWh spotrebovanej elektrickej energie bez DPH,

c) cena za služby distribúcie za 1 MWh spotrebovanej elektrickej energie bez DPH,

d) cena za služby prepravnej siete za 1 MWh spotrebovanej elektrickej energie bez DPH,

e) ďalšie náklady obchodníka nezahrnuté v predchádzajúcich položkách (uchádzač tu pomenuje a uvedie prípadné ďalšie konkrétne náklady)

f) 20 % DPH za 1 MWh,

g) celková cena za 1 MWh,

h) celková cena za dodávku a distribúciu elektriny v jednotarife v predpokladanom množstve 9 MWh vrátane spotrebnej dane bez DPH,

i) celková cena za dodávku a distribúciu elektriny v jednotarife v predpokladanom množstve 9 MWh vrátane spotrebnej dane s DPH;